ผู้สนับสนุน.. กรณีศึกษา Index Living Mall กำลังจะเข้าตลาดหุ้น
รู้หรือไม่ว่า..ใครขายเฟอร์นิเจอร์และของตกแต่งบ้านได้มากสุดในประเทศไทย คำตอบคือ Index Living Mall  โดย Index Living Mall ครองส่วนแบ่งตลาดค้าปลีกเฟอร์นิเจอร์และของตกแต่งบ้านสูงสุดในประเทศไทยมาเป็นระยะเวลานาน  มาวันนี้ เราจะมีโอกาสร่วมเป็นเจ้าของบริษัทนี้แล้ว เพราะว่า Index Living Mall กำลังจะเข้าตลาดหลักทรัพย์ฯ  แต่หลายคนอาจยังไม่รู้ว่า Index Living Mall  มีธุรกิจอื่นนอกจากร้านค้าปลีกเฟอร์นิเจอร์และของตกแต่งบ้านด้วย  Index Living Mall ทำธุรกิจอะไรบ้าง?
17 มิ.ย. 2562

ผู้สนับสนุน..
กรณีศึกษา Index Living Mall กำลังจะเข้าตลาดหุ้น / โดย ลงทุนแมน
รู้หรือไม่ว่า..ใครขายเฟอร์นิเจอร์และของตกแต่งบ้านได้มากสุดในประเทศไทย
คำตอบคือ Index Living Mall
โดย Index Living Mall ครองส่วนแบ่งตลาดค้าปลีกเฟอร์นิเจอร์และของตกแต่งบ้านสูงสุดในประเทศไทยมาเป็นระยะเวลานาน
มาวันนี้ เราจะมีโอกาสร่วมเป็นเจ้าของบริษัทนี้แล้ว
เพราะว่า Index Living Mall กำลังจะเข้าตลาดหลักทรัพย์ฯ
แต่หลายคนอาจยังไม่รู้ว่า Index Living Mall 
มีธุรกิจอื่นนอกจากร้านค้าปลีกเฟอร์นิเจอร์และของตกแต่งบ้านด้วย
Index Living Mall ทำธุรกิจอะไรบ้าง?
ลงทุนแมนจะเล่าให้ฟัง
หลายคนคงรู้จักแบรนด์ Index Living Mall
ในฐานะร้านค้าปลีกจำหน่ายเฟอร์นิเจอร์ และของตกแต่งบ้านสัญชาติไทย
แต่รู้หรือไม่ว่า..
รายได้และกำไรสุทธิของ Index Living Mall เป็นอย่างไร?
ปี 2559 รายได้จากการขายและรายได้จากการให้เช่าและบริการ 9,362 ล้านบาท และกำไรสุทธิ 490 ล้านบาท
ปี 2560 รายได้จากการขายและรายได้จากการให้เช่าและบริการ 9,375 ล้านบาท และกำไรสุทธิ 497 ล้านบาท (กำไรสุทธิก่อนหักขาดทุนครั้งเดียวอยู่ที่ 528 ล้านบาท)
ปี 2561 รายได้จากการขายและรายได้จากการให้เช่าและบริการ 9,658 ล้านบาท และกำไรสุทธิ 431 ล้านบาท (กำไรสุทธิก่อนหักขาดทุนครั้งเดียวอยู่ที่ 593 ล้านบาท)
หมายเหตุ: กำไรก่อนหักขาดทุนที่รับรู้จากการวัดมูลค่ายุติธรรมของส่วนได้เสียในบริษัทร่วมก่อนเป็นบริษัทย่อยจำนวน 31.1 ล้านบาทในไตรมาส 4 ปี 2560 และขาดทุนจากแผนการปิดกิจการของบริษัทย่อยจำนวน 161.5 ล้านบาทในปี 2561
และขาดทุนจากแผนการปิดกิจการของบริษัทย่อยจำนวน 161.5 ล้านบาทในปี 2561
โดยโครงสร้างรายได้จากการขายภายในประเทศทั้งหมดในปี 2561 มาจาก
ร้านค้าปลีก 81.1%
งานโครงการ 11.8%
ตัวแทนจำหน่าย 1.5%
และออนไลน์ 0.9%
นอกเหนือจากนี้ จะเป็นสัดส่วนรายได้จากการขายต่างประเทศอีก 4.7%
โดยธุรกิจค้าปลีกภายใต้แบรนด์ Index Living Mall ในประเทศไทยมีจำนวนทั้งสิ้น 36 สาขา ที่ขายทั้งเฟอร์นิเจอร์ เครื่องใช้ภายในบ้าน ของตกแต่งบ้าน และเครื่องใช้ไฟฟ้าที่หลากหลายและตอบโจทย์ความต้องการของลูกค้า และขายผ่านร้านค้าของตัวแทนจำหน่ายภายใต้แบรนด์ WINNER Furniture Center ที่มี 25 แห่งทั่วประเทศไทย
และในปี 2560 Index Living Mall ยังมีการเปิดตัวแบรนด์ใหม่อย่าง Younique เฟอร์นิเจอร์สั่งตัดรูปแบบใหม่ที่ลูกค้าสามารถปรับแต่งขนาดและดีไซน์ได้เองตามความต้องการ ด้วยนวัตกรรมและการออกแบบที่สามารถตอบโจทย์ลูกค้าได้ทุกระดับ เป็นรายแรกของประเทศไทย ซึ่งได้รับการตอบรับจากลูกค้าเป็นอย่างดี
นอกจากนี้ Index Living Mall มีตัวแทนจำหน่าย และแฟรนไชส์ในต่างประเทศจำนวน 17 ร้าน ใน 7 ประเทศ
ที่น่าสนใจคือ Index Living Mall ยังมีการขยายธุรกิจไปยังเฟอร์นิเจอร์หรู เช่น แบรนด์ Trend Design, Momentous และ BoConcept
จากธุรกิจหลัก B2C บริษัท Index Living Mall ยังมีธุรกิจเฟอร์นิเจอร์ระดับองค์กร B2B
เพื่อตอบโจทย์ผู้ประกอบการรายใหญ่ ที่เป็นลูกค้าระดับองค์กรชั้นนำในหลากหลายอุตสาหกรรม
ทั้งผู้ประกอบการพัฒนาที่อยู่อาศัย สำนักงานเอกชนและหน่วยงานภาครัฐต่างๆ ทั้งในประเทศและต่างประเทศ เช่น ธนาคาร โรงพยาบาล โรงแรม สำนักงาน โรงเรียน เป็นต้น
ส่วนอีกกลุ่มธุรกิจใหม่ที่น่าติดตามของ Index Living Mall คือ ธุรกิจการให้เช่าและให้บริการพื้นที่เช่า ภายใต้แบรนด์ The Walk, Little Walk และ Index Mall ซึ่งตั้งอยู่ในเขตกรุงเทพฯ ปริมณฑล และต่างจังหวัดตามหัวเมืองใหญ่รวม 9 สาขา
ตัวอย่างผู้เช่าพื้นที่คือแบรนด์ที่เรารู้จักกันดี เช่น Tops, Uniqlo, Starbucks, Villa Market, Watsons, BigC และ Tesco Lotus
แล้ว Index Living Mall เห็นอะไรใน ธุรกิจการให้เช่าและให้บริการพื้นที่เช่า?
หากเราดูแนวโน้มราคาพื้นที่เช่าเฉลี่ยในประเทศไทย (อ้างอิงจากฝ่ายวิจัย คอลลิเออร์ส อินเตอร์เนชั่นแนล ประเทศไทย ปี 2555 ถึง ปี 2561
พบว่าอัตราค่าเช่าเพิ่มขึ้นต่อเนื่องในทุกๆ ปี ทั้งพื้นที่ใจกลางเมือง พื้นที่รอบใจกลางเมือง รวมถึงพื้นที่กรุงเทพฯ รอบนอก
จากภาพรวมการเติบโตดังกล่าว เราก็อาจสรุปได้ว่า..
หาก Index Living Mall ลงทุนในทำเลที่ดี ก็น่าจะเติบโตตามแนวโน้มของอุตสาหกรรมได้
เรื่องทั้งหมดนี้ แสดงให้เห็นถึงการต่อยอดทางธุรกิจของ Index Living Mall ที่น่าสนใจ
จากผู้ผลิตของเฟอร์นิเจอร์และของตกแต่งบ้าน ต่อยอดมาเป็นธุรกิจค้าปลีก
จากค้าปลีกในประเทศ ต่อยอดไปยังต่างประเทศ
จากพื้นที่ขายของของตัวเอง ต่อยอดไปยังพื้นที่ให้คนอื่นเช่า
แล้ว Index Living Mall จะนำเงินระดมทุนจากตลาดหลักทรัพย์ฯ ไปทำอะไรบ้าง?
เหตุผลหลักๆ ของการระดมทุนครั้งนี้ก็คือ การขยายธุรกิจ ชำระคืนเงินกู้ยืมจากสถาบันการเงิน และเพิ่มทุนหมุนเวียนในการดำเนินกิจการ
การเข้าระดมทุนในตลาดหลักทรัพย์ฯ ของ Index Living Mall น่าติดตามว่าเป็นอย่างไร
อ่านมาถึงตรงนี้ ในครั้งต่อไปที่เราเข้าไปแวะชมของตกแต่งบ้านและเฟอร์นิเจอร์ใน Index Living Mall หรือไปเดินเล่นที่ The Walk
เราก็น่าจะเข้าใจถึงการทำธุรกิจของบริษัทนี้กันมากขึ้น..
หมายเหตุ: บทความนี้เขียนเพื่อให้ข้อมูลของบริษัทฯ ไม่ได้มีเจตนาชี้นำให้ซื้อหุ้นนี้แต่อย่างใด